Folketing
2005-11-10

Nu var det jo sådan, at servicejobordningen også indeholdt midler til, at man kunne få opkvalificeret folk med henblik på, at de kunne blive ansat inden for ældreplejen. Det er da al ære værd; det er et rigtig godt forslag og indeholdes også i vores forslag. Jeg forstod bare ikke, om Det Radikale Venstre virkelig vil sige, at hvis vi får oprettet nogle flere job, så er det ikke sikkert, at det er de arbejdsløse, som kommer ind på arbejdsmarkedet. Det vil sige, at vi skulle kunne oprette job, uden at der bliver færre arbejdsløse. Kan det virkelig være rigtigt? (Kort bemærkning).